Namangan shahrida 10-20 aprel kunlari O‘zbekiston va Qirg‘iziston hukumatlari delegatsiyalarining o‘zbek-qirg‘iz davlat chegarasini delimitatsiyalash va demarkatsiyalash bo‘yicha ishchi guruhlarining navbatdagi uchrashuvlari bo‘lib o‘tadi. Ma’lum qilinishicha, 2016 yil avgustidan to shu kungacha 10 ta shunday uchrashuv bo‘lib o‘tgan. O‘zbekiston-Qirg‘iziston chegarasining umumiy uzunligi 1 ming 378 kilometrni tashkil qiladi. Shu bilan birga 320 km masofada chegara qayerdan o‘tishi aniqlashtirib olinmagan.